**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2018 m. gruodžio 18 d. Nr. 34-1561

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų socialinių paslaugų centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 67 punktu ir atsižvelgdama į viešosios įstaigos Lazdijų socialinių paslaugų centro 2018-12-05 raštą Nr. SPCS-338 „Dėl maksimalaus etatų skaičiaus padidinimo“, Lazdijų rajono savivaldybės taryba nusprendžia:

1. Patvirtinti viešosios įstaigos Lazdijų socialinių paslaugų centro didžiausią leistiną pareigybių skaičių:
	1. iki 2019 m. birželio 21 d. – 91,5;
	2. nuo 2019 m. birželio 22 d. – 75,5.
2. Pripažinti netekusiu galios Lazdijų rajono savivaldybės tarybos 2018 m. gegužės 30 d. sprendimą Nr. [5TS-1321](http://10.103.1.4:49201/aktai/Default.aspx?Id=3&DocId=47790) „Dėl viešosios įstaigos Lazdijų socialinių paslaugų didžiausio leistino pareigybių skaičiaus patvirtinimo“.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Šarūnė Dumbliauskienė

2018-12-17

**LAZDIJŲ RAJONO SAVIVALDYBĖS TARYBOS SPRENDIMO**

**„ DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PROJEKTO**

**AIŠKINAMASIS RAŠTAS**

2018-12-17

Lazdijai

Lazdijų rajono savivaldybės tarybos sprendimo „Dėl viešosios įstaigos Lazdijų socialinių paslaugų centro didžiausio leistino pareigybių skaičiaus patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 9 punktu ir atsižvelgiant į viešosios įstaigos Lazdijų socialinių paslaugų centro raštą.

***Šio sprendimo projekto tikslas –*** patvirtinti viešosios įstaigos Lazdijų socialinių paslaugų centro didžiausią leistiną pareigybių skaičių – 91,5, padidinant jį 3 lankomosios priežiūros darbuotojo pareigybėmis ir 3 socialinio darbuotojo padėjėjo pareigybėmis. Sparčiai didėjant asmenų skaičiui šioms paslaugoms gauti, šiuo metu esamų darbuotojų ir pareigybių nepakanka užtikrinti kokybiškų socialinės globos ir slaugos paslaugų asmens namuose teikimo visiems pageidaujantiems šią paslaugą gauti. Siekiant užtikrinti kokybiškas pagalbos į namus ir dienos socialinės globos namuose paslaugas, siūloma 6 pareigybėmis padidinti didžiausią leistiną pareigybių skaičių (3 padidinti lankomosios priežiūros darbuotojo ir 3 socialinio darbuotojo padėjėjo pareigybes).

***Kaip šiuo metu yra sprendžiami projekte aptarti klausimai*** – iki šiol didžiausias leistinas pareigybių skaičius buvo 85,5 pareigybės, tačiau šių pareigybių nepakanka užtikrinti kokybiškų socialinės globos ir slaugos paslaugų asmens namuose teikimo.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, viešajai įstaigai Lazdijų socialinių paslaugų centrui bus padidintas didžiausias leistinas pareigybių skaičius ir bus užtikrintas kokybiškų socialinės globos ir slaugos paslaugų asmens namuose teikimas.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė